stanford-oval/wikipedia huggingface dataset:
ולסלי טיודור פול
ביוגרפיה > בחזרה לבריטניה

בשנת 1909, פול החל לחוש ש"אירועים משמעותיים עומדים להתרחש", הנוגעים ל"זרימה הגדולה של נשימת האל", שנתפסה כ"גל הגדול", שהגיע ל"קצה גבול היכולת של המודעות האנושית והחל לחדור אותה." אך היו גם חזיונות של "מלחמה באוויר", בממלכת בני האלמוות. הוא אף החל לדבר על צמחונות, ונבחר לנשיא האגודה לצמחונות של בריסטול, בחודש דצמבר.
ב-1910, נפתחה מחדש הגישה לגביע ופול והנשים שעזרו לו בעניין זה, לקחו את הגביע ליונה, כדי להחיות מחדש את המקום כמרכז רוחני. פול החל לאסוף אנקדוטות של סיפורי חזיונות אותן פרסם בסופו של דבר, ב-The Silent Road, הרבה שנים מאוחר יותר, ב-1960. כמו כן, הוא פרסם את המאמר "The Mastery of the Citadel", בתחילה ב-1915, ולאחר מכן, ב-1966. פול אף שלח מכתב ל-Christian Commonwealth, לגבי "אחוות האדם" ("Brotherhood of Man"), אשר הובילו מחפשים נוספים לגלות עניין ולהצטרף לדת הבהאית. ביוני, פגש פול ברוברט ויליאם פלקין, אשר הצטרף אף הוא מאוחר יותר לדת הבהאית.
ביוני, פול לא יכול היה לקיים מפגשים של האגודה לצמחונות ובאוגוסט הוא נשא נאום בהרפורדשייר, על ריפוי הגוף באמצעים רוחניים. במהלך אותו הזמן פול פגש בנוויל מיקין (Neville Meakin), שהיה חבר בכיר בקבוצה שהתפצלה מתוך שבריו של מסדר הרמטי של השחר המוזהב, כוכב הבוקר, ומי שקיווה שפול יהפוך ליורש הבא שלו. מיקין (Meakin), שהשתתף בתפילה שהתקיימה באורטוריום בחודש ספטמבר, עמד להיפגש מספר פעמים עם עבדול בהאא. אולם מיקין (Meakin), נפטר ב-1912, כשהוא איננו מסוגל להשלים את שלבי הקבלה של פול למסדר; העניין שהיה לפול בהצטרפות למסדר, אם הוא פיתח אותו בכלל, נגוז. בספטמבר, אורחים מהודו שביקרו את פול, המעורבים בתנועת הברהמו סומאג' (אנ'), הגיעו לצפות בגביע, באורטוריום וחשו שזוהי הזדמנות להעלאת המודעות המיסטית בקרב אנשים בני אמונות שונות. בזמנים אחרים, הנשים שהיו קשורות לעניין הגביע והאורטוריום ביצעו טקסי הטבלות וחתונות, זאת למרות היותן ללא תפקיד רשמי של כמורה.
באותו זמן, בשלהי 1910, פול נפגש שוב במצרים עם עבדול בהאא, ושלח מכתב לסקוטלנד תוך שהוא כולל בתוכו מכתב שני, לו צורפו דיווחים מאת עבדול בהאא לגבי תחזיתו בנוגע לפרוץ מלחמת עולם. זאת, לאור יום הדין המצופה, המאוזכר בספר חזון יוחנן, הברית החדשה, ואף מעבר לכך, בנוגע לעתיד לקרות במהלך המאה העשרים. הסופר פטריק בנהאם, סיפר שפול למד רק ב-1910 על עבדול בהאא, דרך הדיאקון הראשי של וסטמינסטר, בזיל וילברפורס. פול חש בעבדול בהאא כנוכחות מרפאת ובאישור שאכן מדובר ב"מורה חובק-עולם" (במילותיו של הסופר פטריק בנהאם). פול המשיך לחוות את אותם חזיונות בדבר אותם רעיונות לגבי המלחמה הצפויה לאחר שובו הביתה. חזון המראה של פול החל כחלום רע ומדכא שכלל בתוכו "רוחות עזות" ו”דממה מוזרה... מושלמת. לאחר מכן הדממה לוותה בקול רעם בלתי ניתן לתיאור, איום ונורא, עד שנדמה היה שהעולם ייקרע לגזרים. הרעם חלף, והגבעה נשטפה באור שלו, ונעשיתי מודע לנוכחות חזקה העומדת מולי, מלאת עוצמה והארה.... שגרמה לי להבין את חשיבותם של אירועים רבים שעמדו להתרחש....” פול נאם בפני הבהאים של לונדון בנוגע לעבדול בהאא וחזר על הרעיונות הנבואיים שלו לשנת 1911 ב-31 בדצמבר 1910. בנוסף לכך, הבהאים ניהלו בלונדון "מרכז לחשיבה גבוהה", שהוקם ב-1910, ובית הוצאה לאור מטעמם, שהוקם ב-1911.
לאחר 1910, פול חש שהוא שייך לקבוצה העובדת בבורדרלנד (בין המודעות הנורמטיבית של בני האדם לבין זו של בני האלמוות), כהכנה לשפיעה והשליטה של הזרמים הרוחניים החדשים, שהיו אמורים להעשיר את החשיבה ואת הרעיונות האנושיים. הקבוצה עשויה כנראה להיות או לא להיות זו שתזהה את אותה אישה, "המורה הגדולה", בעלת הכוכב.
ביוגרפיה > בחזרה לבריטניה > עבדול בהאא

במהלך חודשיה המוקדמים של שנת 1911, ישנן כמה כתבות עיתונאיות שסיקרו את פול. בינואר, פול הופיע לפני סניף האגודה התאוסופית שבבאת', בשם הבהאים. במהלך יוני, באחוזת קליפטון, שימש כמארגנו של מפגש, בו נאמה אליס באקטון. לאחר מכן, בתחילת חודש יולי, הוא עצמו דיבר על מצב המתרחש במצרים. באוגוסט, על שוויון מגדרי בין גברים לנשים וכן ציין את דבר בואו של עבדול בהאא, במהלך אמצע ספטמבר. בנוסף הוא החליף מברקים עם עבדול בהאא, תוך כדי השתתפות במפגש קיץ של האגודה התאוסופית, במהלך חודש אוגוסט. פול הציג את עבדול בהאא ב-Universal Races Congress, הקונגרס העולמי הראשון שהתכנס כדי להילחם בגזענות, שנת 1911. פול התגורר ביחד עם הוריו ואחותו בביתו שבבריסטול.
עם הגעתו של עבדול בהאא, נקרא נאומו המתורגם של עבאס אפנדי, ב-City Temple Church, בפי פול, והוא אף נאם במספר מפגשים שאורגנו על ידי האגודה התאוסופית, ולאחר מכן עבאס אפנדי שהה בביתו של פול שבבריסטול; הבית שימש כמרכז המציע נופשי סוף שבוע מיוחדים לפי נושאי עניין ספציפיים וכן ביקור באורטוריום בו נמצא הגביע. שני סוגים של דיווחים קיימים לגבי הביקור - באחד עבאס אפנדי נכנס חדר אחר חדר ובירך אותם, בשני הוא בירך בחשאי את הגביע עצמו (בצורה קצת אחרת מברכות אחרות שהעניק - ניתן להשוות זאת לתיעודן של ברכות על דברים, כגון בתנ"ך). כל זאת, לאור האמור לעיל, בהתייחס עדיין לגרסה הראשונה הנוגעת לביקורו של עבאס אפנדי. הגרסה השנייה לא פורסמה בספרות הבהאית. ביקורו של עבדול בהאא החל ב-27 בספטמבר 1911 - המיקום ידוע כבית ההארחה ע"ש קליפטון, שהיה סמוך לביתו של פול. ישנו אוסף רשומות של נאומים ומידע רלוונטי נוסף שיצא לאור בנוגע לביקוריו של עבאס אפנדי בבריסטול; זאת לצד מאמצים נוספים להגיע לשם במהלך אותה תקופה. בנותיה של המאמינה הבהאית-הבריטית ליידי שרה בלומפילד (Lady Blomfield), אחת מהמאמינות הבהאיות הראשונות בבריטניה, וכן זוג מאמינים נוסף, סייעו למען נוחיות האורחים במהלך הביקור כמו גם בניהול יומנים ובארגון מפגשים.
גרי פנגה (Gerry Fenge), הביוגרף של פול, מפרש את נבואתו באשר ל"מורה הגדול" ומזהה אותו עם עבדול בהאא, למרות שהוא איננו אישה ואיננו בעל האות של כוכב 7 הקודקודים שעל מצחו. אדם שהתכתב עם פנגה פירש את חזון האישה וכוכב 7 הקודקודים שעל מצחה, כבתולה האלוהית שהדריכה את עבדול בהאא.
בזמן שעבדול בהאא שב חזרה למצרים למשך החורף, בתחילת 1912, פול נראה שוב בכותרות העיתונים. בפברואר אותה שנה, פול העניק הרצאה בגלוסטרשייר, קיים מפגש בבריסטול בחודש מאי, ויזם מפגש נוסף ביוני באחוזת קליפטון, זאת לפני נסיעתו ללונדון בתחילת אוגוסט, זמן קצר לקראת חתונתו בסוף חודש זה. אחת מהאחיות לבית אלן, עברה לגור מחוץ לבית הוריה ונישאה באפריל. מרי, אחותו של פול, התחתנה עוד בפברואר 1911. פול ניהל בנסיבות אלו את האחוזה ע"ש קליפטון בשנים 1914-1909. נאום של פול התפרסם בתקשורת בכל רחבי אמריקה במהלך חודש יוני.
עבדול בהאא שב חזרה לבריטניה, כדי לבקר את בני הזוג הטריים לבית פול, לאחר שובו מאמריקה, בתחילת חודש ינואר 1913. הוא אף נאם במפגשים תיאוסופיים נוספים ברחבי בריטניה. לפול היו רעיונות בדבר נסיעה אפשרית של עבדול בהאא לרוסיה, טורקסטן, והודו, בשנה שלאחר מכן, או אולי יותר מכך, ולא היה זה סביר שייסע שוב למערב. ב-1913, פול שהה בצרפת, ביחד עם עבדול בהאא ושמע ממנו מנבא את המלחמה שיום אחד תתרחש בעתיד, על ידי Most Great Peace. בתם הבכורה של פול ושל אשתו פלורנס, ג'ין, נולדה באורטוריום במהלך שנת 1914.
ביוגרפיה > עתות מלחמה

במאי, פול החל לכתוב על חוויה שבה הוא נקרא לסייע ל"נשמות קפואות" שנפטרו זה עתה ("טבעו") ואבדו, תוך שהוא חש בבעתה; הוא היה מעוניין לשפר עצמו ולסייע לאותם אלו שנפטרו לאחרונה. בתחילת יולי פול קנה כרטיס נסיעה לקונסטנטינופול, אך עם המלחמה המתרגשת התכנית לא התקדמה הלאה. באוגוסט הוא כתב על תחושתו ששלבי הלוחמה "בספירות הביניים" הסתיימו, ולאלו שנפטרו לאחרונה היה קל יותר בחלוף הזמן, לעבור את הטרנספורמציה, כמו...שפקודה רבת-עוצמה נגוזה לה. בספטמבר, פול שלח מכתב למישהי אחרת - שהייתה קשורה אף היא זה זמן רב לדת הבהאית - לגבי הבנתו את הרעיונות הבהאים בדבר נבואת יום הדין (ארמגדון), הגברת ג'יין וייט (Mrs. Jane Whyte), תאוסופית, שאף אירחה את עבדול בהאא ואשר לה הוקדש החיבור Seven Candles of Unity.
בנובמבר, פול פרסם את רעיונותיו באופן פומבי, לגבי מוראות המלחמה:
כל האומות שמחפשות להשתמש בכוח ברוטלי, שככזה ראוי להיחשב כפולחן בעיניהן, עליהן לשאת באשמה לדבר שהוביל למשבר הנוכחי. בראייה שטחית, נדמה שגרמניה דרדרה את העולם למלחמה. אך אם נסתכל כמה מאות שנים אחורה, אנו נראה שכמעט כל מדינה ומדינה באירופה אחראית לכך, כולל בריטניה, ולכן כולן חייבות לשאת באחריות למצב המתפתח כעת...עלינו לזכור שגרמניה, במידה רבה, רק מנסה לחקות את בריטניה...אין זה מיכולתנו לבקר אחרים, אך כאומה אנו צריכים לשאוף לטפח מידה מסוימת של צניעות.
המקור באנגלית
All nations that look upon brute force as worthy of worship must share the blame for what has led to the present crisis. Superficially it would appear that Germany has plunged the world into war. But if we look back into the past few centuries we shall see that nearly all the countries of Europe are responsible, among them Great Britain, and therefore they must all share the responsibility for the situation now developing.… We must remember that Germany is to a large extent only attempting to copy Great Britain…. We cannot afford to throw stones, but as a nation should endeavour to cultivate a little humility.
לאחר מכן, פול נשא נאום בלונדון שהנושא שלו היה "Some Deeper Aspects of the Great War", שהיה זמין לקריאה החל מראשית 1915. אין זה משנה אם פול חש הקלה זמנית בנוגע למה שהתרחש בעולם המודעות של אדם גוסס, בשלהי 1914 פול החל לדבר על חזיונות של 'סכסוך הנישא באוויר', בהקשר של מלחמת גן העדן והקרב בין המלאך מיכאל לבין המלאכים האחרים - טרמינולוגיה בה השתמש באופן גובר והולך לאורך עשרות השנים - והוא אף הביע בכתב את השקפתו בנוגע לקרבות. חוויות אלו לוקטו ביחד החל מ-1915 בערך, ופורסמו במסגרת ספרו הראשון שיצא לאור - Private Dowding. זאת לצד מה שהוא חש שהיו אלו חוויות פרסונליות של אדם אחר. במרץ 1917, הוא חש בנוכחותה של נשמת חייל שנהרג, אולם לא היה אז עדיין מדובר בתקשור; ובחודש אוגוסט, הוא החל תהליך של כתיבה אוטומטית, וביחד עם חיבורים מוקדמים יותר, מרכיב את הספר Private Dowding. בנוסף, הספר עסק בפרדיגמה ספיריטואליסטית על בסיס האמונה הבהאית, המדברת על השתלבות בעולם ועל החייאתן של הדתות הקיימות. הוא אף כתב מחברת שתיעדה את חוויותיו כמקור סיוע לנפטרים החדשים בהעניקו להם מסגרת מנטלית שתעזור להם בטרנספורמציה שלהם.
ביוגרפיה > תקופה חדשה של פרויקטים וה-Silent Minute

בחלוף הזמן, ניסה לקדם טיודור פול, שלושה מוקדים מרכזיים בעלי חשיבות ספיריטואליסטית לאורכן ולרוחבן של בריטניה ואירלנד: גלסטונברי (אתר הקשור לאגדות המלך ארתור ולראשית הנצרות בבריטניה), יונה (סקוטלנד), ואי באירלנד שזיהויו לא היה ודאי. שלושתם היו אמורים להוות את ה"לב" לעומת ה"מוח" — לונדון, אדינבורו ודבלין. הגביע הקדוש נלקח לגלסטונברי וליונה שבסקוטלנד. לעיתים, גודצ'יילד, טיודור פול ואחרים, הקפידו לשמור על קשר עם אנשים שהיו חברים במסדר ההרמטי של השחר המוזהב, ואף נקרתה בידם ההזדמנות להוביל קבוצה משנית ספציפית, אשר התפספסה. בפועל, אכן נוצר משולש של מרכזים בהאים בהתפתחות של דת זו, בימיה הראשונים בבריטניה.
ב-1928, פתח טיודור פול ביוזמה למסע צליינות ברחבי אירופה, באתרים הקשורים למלאך מיכאל, זאת לאחר שרודולף שטיינר, גילה עניין בחיבורם של האתרים גלסטונברי ו-טינטאג'ל. ב-1930, פול היה במפגש עסקי. החל מ-1930, חלק מאנשי הקשר הרוסים של פול, פיתחו בעצמם יחסים בעייתיים עם הכמורה הרוסית. ב-1931, מסעו של פול עירב פעילות ארכאולוגית חלקית אך כושלת. ב-1933, נראה שפול עדיין פעל בשם הכמורה הרוסית, בנוגע למצבה אל מול השלטונות הקומוניסטיים, ושוב ב-1935, ובשנת 1936, הוא תהה לגבי התמודדותו עם השאלה איך החיים היו נראים ברוסיה ללא התעמולה והשלטון הקומוניסטי. באותה שנה, הוא אף ייסד את החברה Wellesley Holdings 1936, למיחזור פסולת, שנמכרה ב-1940. ב-1937, הוא פרסם חיבור שעסק ברוח הרפאים "הדוקטור", שלגביה חש שסייעה לו במשך שנים.
ביוגרפיה > תקופה חדשה של פרויקטים וה-Silent Minute > פרויקטים נוספים

ב-1951, כתב פול, במשותף עם מחבר נוסף מסה על המלאך מיכאל, Prince of Heaven, Captain of the Angelic Hosts. זאת גם הייתה השנה שאשתו פלורנס נפטרה, זמן קצר לפני מעברם ל-Hurstpierpoint, סאסקס. באותה שנה, טיודור פול היה עדיין מזוהה עם תנועת Big Ben Minute וכן בחוגים דיפלומטיים במהלך 1953. ב-1954, החלו לסקר בתקשורת את בנו דייוויד, את תמיכתו של טיודור פול בעמדותיו של הנשיא האמריקאי אייזנהאואר, וכן את עבודתו של פול ב-Big Ben Council וכן בשנים הבאות. בסביבות אותו הזמן וכנראה אף קודם לכן, הצטרף טיודור פול ל-Fairy Investigation Society, אגודה חשאית למחצה, שהוקדשה לשם איסוף מידע ועדויות לגבי קיומן של פיות, כמו גם לשם תיוקם של מקרים מתועדים של ראיית פיות. אחד מספריו של טיודור פול, The Silent Road, שיצא לאור ב-1960, עוסק בנושא זה.
ביוגרפיה > תקופה חדשה של פרויקטים וה-Silent Minute > פרויקטים בעשורים האחרונים לחייו

ב-1958-1959, פול, ביחד עם קבוצת משקיעים, רכשו את Tor School וכן את האדמות שהיו שייכות קודם לכן לבאר הגביע, שהוקמה על ידי אליס באקטון, ב-1913. הבאר הוקמה כתחליף לבאר בריגיד הקדושה, שעוררה נלהבות רבה עד מאוד. באקטון אמנם נפטרה ב-1944, אך יורשיה לא יכלו לתמוך כלכלית במקום שייסדה. טיודור פול הפך והפקיד את המקום בהשקעתו זו, בניהולה של קרן נאמנות, כשהמנויים, המכונים "בני-לווייה", מממנים את הקרן, זאת כדי לאפשר למבקרים גישה חופשית למקום, כדי לקדם את טענתו שראשית הנצרות בבריטניה מבוססת על בואו של יוסף הרמתי לגלסטונברי, וכן תחושת הקרבה שלו למסדרי הנזירות הקתולים. תהליך זה של הקמת הקרן קיבל סיקור תקשורתי, החל מ-1958. ב-1965, הוא כתב במשותף ובעזרתה של רוזמונד להמן, את הספר A man seen afar, העוסק בחייו של ישו הנוצרי, באמצעות חזיונותיו אשר חווה, ובמהלך כל אותו הזמן הוא עדיין ניסה להנציח את וינסטון צ'רצ'יל ב-Silent Minute. ב-1966, חיבור הקשור לבאר הגביע, קיבל סיקור תקשורתי נוסף.
למרות שעברו שנים רבות, Writing on the Ground יצא לאור. זאת כתגובה לבקשתם של הבהאים ולמטרות הנצחתו של עבדול בהאא - בספרו זה ממשיך לטעון פול שעבדול בהאא ראה בחזונו את האמונה הבהאית כתנועה ולא כדת; בדומה למחויבותו האישית של אדם ל"מסלול רוחני". הספר יצא לאור ב-1968. פול עצמו והתגובות לפול סוקרו בחדשות ב-1968 וב-1969. בשנותיו המאוחרות לחייו, פול הגיע לתובנה מטאפורית של הגביע: "לפני חצי מאה, ברובע הנשים של גלסטונברי, ממעמקי באר בריגיד הקדושה, גביע יצא לאוויר העולם. כלי זה מהווה סמל לגביע הקדוש, הנצחי והשמיימי, הגביע של ישו, העתיד המובטח."
פול נפטר ב-13 בספטמבר 1968, לאחר שסבל ממחלת הסרטן ומכאבים נלווים, בביתו שבעיירה האנגלית Hurstpierpoint, סאסקס. גופתו נשרפה בקרמטוריום ואפרו פוזר בגן באר הגביע, שבגלסטונברי.
ביבליוגרפיה

פול ידוע כמי שחיבר מעל 30 מאמרים וספרים, בכמה מהדורות, שראו אור מספר פעמים, ואף תורגמו למספר שפות. כמה מהם יובאו להלן:
Wellesley Tudor Pole, ‏Private Dowding: A Plain Record of the After-death Experiences of a Soldier Killed in Battle and Some Questions of World Issues Answered by the Messenger who Taught Him Wider Truths, באתר גוגל ספרים
Wellesley Tudor Pole, ‏The Silent Road, באתר גוגל ספרים ISBN 978-0-85435-443-6.
Wellesley Tudor Pole, Rosamond Lehmann, ‏A Man Seen Afar, באתר גוגל ספרים ISBN 978-0-85435-085-8.
Wellesley Tudor Pole, ‏Writing on the Ground, באתר גוגל ספרים
לקריאה נוספת

Benham, Patrick (2006) [1993]. The Avalonians (revised ed.). Gothic Image. ISBN 978-0-906362-68-6.
Davy, Charles (1984). Adam Bittleston; Daniel T. Jones (eds.). "Wellesley Tudor Pole - a life in two worlds" (PDF). The Golden Blade. London, UK: Rudolf Steiner Press: 140–8.
Fenge, Gerry (December 2010). The Two Worlds of Wellesley Tudor Pole. Lorian Association. ISBN 978-0-9791700-6-5 2010, באתר OCLC (באנגלית)
McNamara, Brendan (2014). "The 'Celtic' Dimension of Pre-First World War Religious Discourse in Britain: Wellesley Tudor Pole and the Glastonbury Phenomenon" (PDF). Journal of the Irish Society for the Academic Study of Religions. 1 (1): 90–104. ISSN 2009-7409 2014, באתר OCLC (באנגלית)
Osborn, Lil L. C. (2003) Religion and Relevance: the Baháʼí Faith in Britain 1899 - 1930. A thesis submitted to the University of London for the degree of DOCTOR OF PHILOSOPHY School of Oriental & African Studies (SOAS), The University of London
Osborn, Lil L. C. (July 2013). Baha'i Seer - The Extraordinary Life and Work of Wellesley Tudor Pole. Newcastle, UK: Association of Baháʼí Studies Seminar.
Pole, Wellesley Tudor (1979). My Dear Alexias: Letters from Wellesley Tudor Pole to Rosamond Lehmann. Spearman (Jersey). ISBN 978-0-85978-038-4
Rose, Dell J. (1 November 2023). "Bahaism: Esotericism, Orientalism, and the Search for Direction in Early Twentieth Century Britain". Aries – Journal for the Study of Western Esotericism: 1–27. doi:https://doi.org/10.1163%2F15700593-tat00015 ISSN 1567-9896
קטעי וידאו

“Weaving the wonderful world of Wellesley Tudor Pole and Abdu’l-Baha” by Philomena Clifford, בביצוע Philomena Clifford, הרצאה  באתר יוטיוב
איירבוס A400M אטלס

| --- | --- |

 מאפיינים כלליים
 סוג:  מטוס תובלה צבאי לטווחים ארוכים
 יצרן:  האיחוד האירופי איירבוס
 טיסת בכורה:  11 בדצמבר 2009
 יחידות שיוצרו:  60
 משתמש ראשי:  חיל האוויר הגרמני חיל האוויר הצרפתי חיל האוויר הספרדי
 מחיר:  136 מיליון אירו
איירבוס A400M אטלס (באנגלית: Airbus A400M Atlas) הוא מטוס תובלה צבאי בעל ארבעה מנועי טורבו-פרופ מתוצרת חברת הבת של EADS, איירבוס מיליטרי שכיום חלק של איירבוס ביטחון וחלל.
טיסת הבכורה של המטוס שתוכננה בתחילה להיערך בשנת 2008, התקיימה ב-11 בדצמבר 2011 במפעל איירבוס שבסביליה, ספרד.
המטוס הראשון מדגם זה נמסר לחיל האוויר הצרפתי באוגוסט 2013.
מדינות מפעילות

| 0 | 1 | 2 | 3 | 4 |
| --- | --- | --- | --- | --- |

| תאריך ההזמנה | מדינה | מס' מטוסים שהוזמנו | תאריך כניסה לשירות | הערות |
| 27 במאי 2003 | גרמניה גרמניה | 53 | דצמבר 2014 | בתחילה הוזמנו 60 יחידות, אולם גרמניה ביטלה 7 הזמנות.  גרמניה תמכור 13 מטוסים לגורם אחר, ותשאיר ברשותה 40 מטוסים. |
| צרפת צרפת | 50 | אוגוסט 2013 | שני מטוסים נמסרו ב-2013, ארבעה נוספים נמסרו במהלך 2014. |  |
| ספרד ספרד | 27 | נובמבר 2016 |  |  |
| בריטניה בריטניה | 22 | נובמבר 2014 |  |  |
| טורקיה טורקיה | 10 | אפריל 2014 |  |  |
| בלגיה בלגיה | 7 | 2019-2020 |  |  |
| לוקסמבורג לוקסמבורג | 1 | 2019 | יוצב בבלגיה כחלק מהצי המשותף. |  |
| 8 בדצמבר 2005 | מלזיה מלזיה | 4 | מרץ 2015 |  |
| ינואר 2017 | אינדונזיה אינדונזיה | 5 | - | אינדונזיה אישרה רכישה של חמישה מטוסים בינואר 2017 |
| סה"כ: | סה"כ: | 174 |  |  |
מפרט טכני > מאפיינים כלליים

צוות: 4/3 טייס, טייס משנה, פקח העמסה, ומהנדס טיסה (אופציונלי)
קיבולת : 37,000 ק"ג
116 חיילים
עד 66 אלונקות בליווי 25 אנשי צוות רפואי
אורך: 45.1 מטר
מוטת כנפיים: 42.4 מ'
גובה: 14.7 מ'
משקל ריק: 76,500 ק"ג
משקל המראה מרבי: 141,000 ק"ג
תכולת מכל הדלק: 50,500 ק"ג
משקל נחיתה מרבי: 122,000 ק"ג
הנעה: 4 מנועי TP400 תוצרת Europrop International, בעלי הספק של 11,060 כ"ס כל אחד.
מדחפים 8 להבים בקוטר 5.3 מ'
מפרט טכני > ביצועים

מהירות שיוט: 780 קמ"ש (0.68–0.72 מאך)
טווח במשקל מרבי: 3,298 ק"מ
סייג רום: 11,300 מ'
אורך מסלול המראה מינימלי: 980 מ'
אורך מסלול נחיתה מינימלי: 770 מ'
ראו גם

מטוס תובלה צבאי
תובלה אווירית
הערות שוליים

↑  ‏Germany to take fewer A400M planes באתר טיימס מלטה, 28 בינואר 2011 (באנגלית)
| תעופה צבאית  • תעופה • תעופה אזרחית |
| --- | --- | --- |
| סוגי כלי טיס | מטוס קרב • מטוס תובלה צבאי • מטוס תקיפה • מטוס קרב רב-משימתי • מפציץ • מטוס ריגול • מטוס תובלה • מסוק קרב • מסוק סער • מטוס שליטה ובקרה • כטב"ם | מטוס F-16I של חיל האוויר הישראלי מסוק קרב מטוס ספיטפייר מדגם 22 |
| כלי נשק | פצצה (שימוש כללי ומונחית) • טיל אוויר-אוויר • טיל אוויר-קרקע • טיל שיוט • חימוש משוטט (כטב"ם מתאבד) • רקטה • תותח אוטומטי/מקלע כבד (כגון M2 בראונינג ו-M61A1 וולקן) | מטוס F-16I של חיל האוויר הישראלי מסוק קרב מטוס ספיטפייר מדגם 22 |
| מושגים עיקריים | לוחמה אווירית • קרב אוויר • הפצצה אסטרטגית • הפצצה טקטית • תובלה אווירית • מודיעין אוויר | מטוס F-16I של חיל האוויר הישראלי מסוק קרב מטוס ספיטפייר מדגם 22 |
| מערכות עיקריות | לוחמה אווירית במלחמת העולם הראשונה • לוחמה אווירית במלחמת העולם השנייה • לוחמה אווירית במלחמת קוריאה • לוחמה אווירית במלחמת וייטנאם • לוחמה אווירית במלחמת המפרץ | מטוס F-16I של חיל האוויר הישראלי מסוק קרב מטוס ספיטפייר מדגם 22 |
| מושגים משניים | טייסת • אלוף הפלות • גיחה • נ"מ • יעף • חמקנות  • לוחמה אלקטרונית | מטוס F-16I של חיל האוויר הישראלי מסוק קרב מטוס ספיטפייר מדגם 22 |
השוואת גדלים בין מטוסי תובלה צבאיים (מלמעלה למטה): טרנסאל C-160, לוקהיד מרטין C-130J סופר הרקולס, C-130J-30, אמבראר C-390 מילניום, איירבוס A400M ובואינג C-17 גלובמאסטר III
טיל לינדמן

| --- | --- |
לינדמן בשנת 2010
לינדמן בשנת 2010
 לידה:  4 בינואר 1963 (בן 62) לייפציג, סקסוניה, מזרח גרמניה
 שם לידה:  טיל לינדמן
 מוקד פעילות:  גרמניה 
 תקופת הפעילות:  מ-1983
 עיסוק:  מוזיקאי, פירוטכניקן, משורר
 סוגה:  הקשיחות הגרמנית החדשה, אינדסטריאל מטאל, הבי מטאל, פאנק רוק, הארדקור פאנק
 סוג קול:  בס-בריטון 
 שפה מועדפת:  גרמנית 
 כלי נגינה:  זמרה, תופים, גיטרה, בס, מקלדת אלקטרונית, מפוחית פה
 חברת תקליטים:  Vertigo Berlin, Out of Line Music 
 שיתופי פעולה בולטים:  רמשטיין First Arsch Feeling B
 צאצאים:  Nola Lindemann 
 www.till-lindemann.com
 פרופיל ב-IMDb
 
טיל לִינְדֶמַן (גרמנית: Till Lindemann, נולד ב-4 בינואר 1963) הוא זמר, שחקן, משורר, ואמן פירוטכניקה גרמני, המוכר כסולן של להקות "רמשטיין" ו"לינדמן".
ביוגרפיה

טיל לינדמן נולד בלייפציג שבגרמניה המזרחית, וגדל בוונדיש רמבואו (Wendisch-Rambow), כפר ליד שוורין. אביו, ורנר לינדמן (Werner Lindemann), היה משורר ילדים, ואמו, בריגיטה "גיטה" הילדגרד לינדמן, הייתה עיתונאית וכתבת עד שפרשה. ללינדמן אחות אחת, אשר קטנה ממנו ב-6 שנים. כשהיה לינדמן כבן 11, עבר לבית ספר לספורט ברוסטוק, ומ-1977 עד 1980 למד בפנימייה. לאחר 1975 הוריו חיו בנפרד מטעמי קריירה.
בשנת 1978, לינדמן השתתף באליפות אירופה לשחייה לקטינים בפירנצה, כאשר סיים במקום ה-11 במקצה סגנון חופשי לאורך 1500 מטר, ובמקום השביעי במקצה סגנון חופשי לאורך 400 מטר בזמן של 4:17:58. הודות לזמן זה, לינדמן היה מועמד לאולימפיאדת מוסקבה, אולם אפשרות זו ירדה מהפרק זמן קצר לאחר מכן עקב פציעה. על פי לינדמן, ”למעשה מעולם לא אהבתי את ביה"ס לספורט, הוא היה אינטנסיבי מאוד. אבל בתור ילד אינך יכול להתנגד”. מאוחר יותר, לינדמן עבד כנגר חניך, טכנאי גלריה, חותך כבול, ועוד.
קריירה > להקת לינדמן

במהלך 2013 הקים יחד עם פיטר טגארטן (Peter Tägtgren) מלהקת "Hypocrisy" להקה נוספת בשם לינדמן. להקה זו הוציא אלבום בשם Skills In Pills (כישורים בכדורים) ב-2015 בו טיל לינדמן שר בשפה האנגלית.
הבולטים ביותר באלבום זה הם: "praise abort", "skills in pills", "home sweet home", "ladyboy".
בשנת 2019 יצא אלבומם השני, F&M, כשהפעם שר לינדמן בשפה הגרמנית.
הבולטים ביותר באלבום זה הם "knebel", "steh auf", "allesfresser", ich weis es nicht".
קריירה > כאמן אורח

לינדמן הופיע כמתופף אורח באלבום "Hea Hoa Hoa Hea Hea Hoa" (אנ') של Feeling B (אנ') עבור השיר "Lied von der unruhevollen Jugend". השיר במקור בגרמנית, אולם הלהקה שרה אותו ברוסית. שנים לאחר מכן, שיר זה בוצע בחלטורה של רמשטיין בסנט פטרסבורג ב-19 בנובמבר 2001, במהלך סיבוב ההופעות של האלבום "Mutter".
לינדמן מספק שירה עבור השיר "Helden"(גרסה של "Heroes" של דייוויד בואי), ביחד עם אפוקליפטיקה.
לינדמן גם כן שר את "Wut Will Nicht Sterben" של פודיס(אנ').
לינדמן וריכרד קרוספה(אנ') יצרו גרסה של השיר "Shtil" של אריה, והחליפו אותו בשם "Schtiel".
לינדמן הופיע גם כן בקליפ של קנורקטור(אנ') לשיר "Du nich".
לינדמן התארח בשיר ובקליפ "Le jardin des larmes" של הזמרת זאז.
קריירה > לינדמן בישראל

ב-1 בינואר 2022 הגיע לינדמן לראשונה לישראל, והופיע בהיכל טוטו חולון. ההופעה התקיימה בצל מגפת הקורונה, וכשחברי הלהקה נבדקו, התברר שהמתופף הקבוע נושא את הנגיף. המתופף הישראלי שקד פורמן למד את השירים בתוך ימים ספורים, ושימש כמתופף מחליף. הייתה זו הופעתו הראשונה של לינדמן מאז מחלתו ב-2020. ההופעה הייתה אמורה להיות הראשונה בסיבוב ההופעות האירופאי של לינדמן, אך בסופו של דבר, לאחר הופעה אחת נוספת שהתקיימה בדובאי שלושה ימים לאחר מכן, נדחו כל יתר ההופעות בסיבוב עקב המגפה.
חיים אישיים

בתו הבכורה של לינדמן, נֶלֵה, נולדה בשנת 1985, והוזכר בראיון גרמני שלינדמן היה אב חד-הורי במשך כ-7 שנים. ללינדמן יש בת שנייה עם אשתו לשעבר אניה קוזלינג (Anja Köseling), ששמה מרי לואיז (Marie Louise), אשר נולדה ב-1993. לינדמן הזכיר את הבת הבכורה שלו בראיונות. חרף העובדה שיש לו רק שני ילדים, בריאיון עם מגזין פלייבוי, לינדמן הודה בפשטות שיש לו "ילדים רבים", בשל עניינים רבים וסטוצים. לינדמן גם הצהיר בראיון הזה שהוא יצא עם מישהי באותה העת, אך הוא אישר שהוא יצא עם הדוגמנית הגרמנייה סופיה תומאלה (Sophia Thomalla) בשנת 2011.
ספרים

מסר, בהוצאת אייכבורן בשנת 2002.
אין שטילן נכטן, בהוצאת קיפנהואר&ויטש בשנת 2013.
הערות שוליים

↑  "Who the hell are Rammstein?", web.archive.org, ‏2016-01-26
↑  מעצרם של לינדמן ולורנץ, באתר MTV, ‏7 ביוני 1999 (באנגלית).
↑  http://www.eichborn-verlag.de/s2/default.asp?id=25&autornr=8802(הקישור אינו פעיל, 29.3.2020)
↑  הריאיון עם לינדמן ופלייק, עם כתוביות רוסיות.
↑  "הפטיש של טיל" במספר הופעות חיות.
↑  הריאיון עם לינדמן, בו הוא מודה בפוביה שלו על הבמה, עם כתוביות באנגלית.
↑  ynet, בצל האשמות על תקיפה מינית, להקת רמשטיין משנה נהלים בטור הקרוב, באתר ynet, 6 ביוני 2023
↑  רז גרוס, פרובוקציות ודגים חיים: ההופעה של טיל לינדמן (רמשטיין) בחולון, באתר ynet, 2 בינואר 2022
↑  Till Lindemann Kicks Off the Year in Israel, January 1, 2022, As Lightning Strikes
↑  Ich hasse Kinder Tour
↑  הראיון של פלייבוי עם לינדמן, 28 בנובמבר 2007 (באנגלית).(הקישור אינו פעיל, 29.3.2020)
↑  אחמד יאיר פרץ,הספר "מסר", 23 במרץ 2006 (בגרמנית).
↑  אודות הספר "אין שטילן נכטן"(In stillen Nächten) (בגרמנית).
| --- | --- |
בקרת זהויות :  PLWABN: 9811357124205606  BnF: cb17980556b (data)  GND: 124182054  ISNI: 0000 0000 5393 1117  LCCN: no2004035257  MusicBrainz: f71f8e0d-c109-4a50-9826-2559981d915e  NKC: xx0196382  NTA: 344132269  RERO: 02-A023838941  SUDOC: 248983679  VIAF: 264877138   WorldCat (עם VIAF): 264877138 
טיל לינדמן בעת הופעה של ראמשטיין במהלך השיר "רמשטיין", כאשר הוא מפעיל שתי כפפות להביור
וירטוס בולוניה

וירטוס פלקנסטרו בולוניה (באיטלקית:  Virtus Pallacanestro Bologna) היא קבוצת כדורסל איטלקית מהעיר בולוניה, המתמודדת בסרייה א' וביורוליג.